ટૂંકમાં કહીએ તો સફળતાનો માર્ગ કઠીન છે, લાંબો છે, તેમાં કોઈ શોર્ટકટ નથી, પરંતુ સાથે સાથે આ રસ્તો દરેક વ્યક્તિ માટે ખુલ્લો છે. આ રસ્તા પર ચાલવા માટે જન્મ, ધર્મ, જાતી, રંગ, લિંગ, દેશ એવા કોઈ ભેદભાવ નથી. પ્રયત્ન, પરિશ્રમ અને પ્રતિક્ષા માટે તૈયાર કોઈપણ વ્યક્તિ માટે આ માર્ગ લાલ જાજમ બિછાવીને તૈયાર છે. તદુપરાંત જો કોઈ વ્યક્તિ દ્વારા વ્યવસ્થિત રીતે આયોજન કરીને પ્રયત્ન અને પરિશ્રમ કરવામાં આવે તો પછી લાંબી પ્રતિક્ષા પણ કરવી પડતી નથી.